Na temelju članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), Gradsko vijeće Grada Gospića na sjednici održanoj dana 19. listopada 2023. godine, donijelo je

**O D L U K U**

**o izmjenama i dopunama Pravilnika o stipendiranju učenika i studenata**

**s područja Grada Gospića**

**Članak 1.**

U Pravilniku o stipendiranju učenika i studenata s područja Grada Gospića („Službeni vjesnik Grada Gospića“ br. 10/18, 10/19), članku 2. stavku 1., broj :“25“, zamjenjuje se brojem: „26“.

**Članak 2.**

Članak 4. mijenja se i glasi:

„Visinu mjesečne stipendije i broj stipendija  za svaku školsku/akademsku godinu utvrđuje Gradonačelnik posebnom odlukom, sukladno osiguranim sredstvima u proračunu Grada.

Visina mjesečne stipendije utvrđuje se:

* + za učenike i studente koji se školuju na području Grada Gospića,
	+ za učenike i studente koji se školuju izvan područja Grada Gospića.

Visina stipendije za učenike i studente koji se školuju izvan područja Grada Gospića veća je za 50 % u odnosu na iznos stipendije za učenike i studente koji se školuju na području Grada Gospića.“

**Članak 3.**

U članku 5. stavku 1. alineji 2. riječi: „ili kredit“, brišu se**.**

 **Članak 4.**

U članku 7. iza stavka 1. dodaje novi stavak 2. koji glasi:

„Gradonačelnik odlukom iz stavka 1. ovog članka može izuzeti učenike i studente odgovarajućih srednjoškolskih i studijskih programa koji u tekućoj godini ne bi ostvarivali pravo na stipendiju sukladno preporukama obrazovne upisne politike i politike stipendiranja za područje Grada Gospića.

Iza novog stavka 2. dodaje se stavak 3. koji glasi:

„Gradonačelnik odlukom iz stavka 1. ovog članka može dodati odgovarajuće srednjoškolske ili studijske programe kao deficitarne, a koji kao takvi nisu navedeni od strane Hrvatskog zavoda za zapošljavanje.“

Dosadašnji stavak 2. postaje stavak 4.

**Članak 5.**

 Članak 9. mijenja se i glasi:

1. „**Opći uspjeh**

Bodovanje u odnosu na opći uspjeh podnositelja zahtjeva odnosi se na opći uspjeh (prosjek svih ocjena) u prethodnoj godini obrazovanja izuzev za studente prve godine fakulteta za koje se uzima u obzir opći uspjeh (prosjek svih ocjena) u prethodnoj godini obrazovanja srednje škole i rezultati Državne mature.

Prosjek ocjena dobije se zbrojem ocjena podijeljenim s brojem predmeta/kolegija zaokruženim na dvije decimale.

Bodovanje općeg uspjeha za učenike i studente prve godine:

|  |  |
| --- | --- |
| **Opći uspjeh** | **Bodovi** |
| 4,00- 4,49 | 10 |
| 4,50- 4,89 | 15 |
| 4,90-5,00 | 20 |

Bodovanje općeg uspjeha za studente druge, treće, četvrte, pete i šeste godine:

|  |  |
| --- | --- |
| **Opći uspjeh** | **Bodovi** |
| 3,50 - 4,00 | 10 |
| 4,01 - 4,30 | 15 |
| 4,31- 4,50 | 20 |
| 4,51- 4,70 | 25 |
| 4,71-5,00 | 30 |

Broj bodova za studente prve godine studija po uspjehu ostvarenom na obveznim ispitima državne mature (strani jezik, matematika i hrvatski jezik) utvrđuje se na sljedeći način:

|  |  |  |  |  |  |
| --- | --- | --- | --- | --- | --- |
| **Viša razina (A)** | **Broj bodova** | **Osnovna razina (B)** | **Broj bodova** | **Hrvatski jezik** | **Broj bodova** |
| Dovoljan (2) | 4 | Dovoljan (2) | 2 | Dovoljan (2) | 4  |
| Dobar (3) | 6 | Dobar (3) | 4 | Dobar (3) | 6  |
| Vrlo dobar (4) | 8 | Vrlo dobar (4) | 6 | Vrlo dobar (4) | 8 |
| Odličan (5) | 10 | Odličan (5) | 8 | Odličan (5) | 10  |

**Članak 6.**

U članku 12. tabličnom prikazu, u retku četvrtom tekst: „Kandidat čija je obitelj korisnik zajamčene minimalne naknade“, mijenja se i glasi: „Kandidat ili članovi kućanstva u kojem kandidat živi, ostvaruju pravo na zajamčenu minimalnu naknadu“.

U retku šestom tekst: „(kandidat, brat, sestra)“, mijenja se i glasi: „(brat, sestra)“.

**Članak 7.**

U članku 14. stavku 1. iza točke dodaje se nova rečenica koja glasi: „Prihod po članu kućanstva računa se na način da se dohodak umanji za iznos uplaćenog poreza i prireza.“

Iza stavka 4. tablični prikaz mijenja se i glasi:

|  |  |
| --- | --- |
| **Prihodi po članu kućanstva** | **Bodovi** |
| Do 110,00 eura | 25 bodova |
| Od 110,01 do 190,00 eura | 20 bodova |
| Od 190,01 do 270,00 eura | 15 bodova |
| Od 270,01 do 350,00 eura | 10 bodova |

**Članak 8.**

U članku 18. stavku 7. riječi: „najkasnije 12 dana,“, zamjenjuju se riječima: „najkasnije 15 dana,“.

**Članak 9.**

U članku 20. stavak 2. mijenja se i glasi:

„Zahtjevu iz stavka 1. ovog članka podnositelj zahtjeva dužan je priložiti sljedeće dokumente:

1. Uvjerenje o prebivalištu učenika ili studenta koji se javlja na stipendiju,

2. Rodni list (presliku) učenika ili studenta koji se javlja na stipendiju,

3. Domovnicu (presliku) učenika ili studenta koji se javlja na stipendiju,

4. Potvrdu obrazovne ustanove o upisu na redovno školovanje,

5. Presliku svjedodžbe prethodnog razreda (učenici i studenti prve godine fakulteta), a svi ostali

 studenti potvrdu obrazovne ustanove o ostvarenom prosjeku ocjena prethodne akademske godine,

6. Presliku ili elektronski prijepis indeksa u cijelosti,

7. Presliku svjedodžbe/potvrde o položenoj Državnoj maturi (studenti prve godine fakulteta),

8. Dokaz o postignutim uspjesima na natjecanjima i ostale dokaze vezane za kriterije bodovanja,

1. Izjavu o članovima zajedničkog kućanstva na propisanom obrascu,
2. Potvrdu Porezne uprave o visini dohotka i primitaka za sve članove zajedničkog kućanstva,
3. Potvrdu Hrvatskog zavoda za socijalni rad (ako kandidat ili članovi kućanstva u kojem kandidat živi, ostvaruju pravo na zajamčenu minimalnu naknadu),
4. Potvrdu Hrvatskog zavoda za zapošljavanje (kandidati čiji su jedan ili oba roditelja nezaposleni),
5. Osobne iskaznice (preslike) svih članova zajedničkog kućanstva, uključujući i kandidata, ili

 uvjerenje o prebivalištu,

14. Potvrdu o redovnom školovanju brata/sestre koji žive u zajedničkom kućanstvu,

15. Potvrdu o sudjelovanju roditelja (ili skrbnika) u Domovinskom ratu,

16. Rješenje o utvrđivanju invaliditeta i odgovarajuća medicinska dokumentacija,

17. Odgovarajuća potvrda za umrle, nestale ili nepoznate roditelje (za umrle: preslika izvoda

 iz matične knjige umrlih, za nepoznate: preslika rodnog lista, izjava),

18. Ostala dokumentacija potrebna sukladno ovom Pravilniku.

 Stavak 3. mijenja se i glasi:

„Dokumentacija navedena u stavku 2., točkama 1., 2., 3., 4., 5., 6., 7., 9., 10 i 13. je obvezatna dok ostalu dokumentaciju podnositelj zahtjeva prilaže ukoliko istu posjeduje i ukoliko na temelju iste može ostvariti određene bodove utvrđene ovim Pravilnikom.“

**Članak 10.**

Članak 28. se mijenja i glasi: „Isplata stipendije se obavlja preko žiro/tekućeg računa jedne od poslovnih banaka i to najkasnije do zadnjeg dana u mjesecu za prethodni mjesec.“

**Članak 11.**

Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 604-01/18-01/44

URBROJ: 2125-1-01-23-09

Gospić, 19. listopada 2023. godine

 PREDSJEDNICA GRADSKOG VIJEĆA

 GRADA GOSPIĆA

 Ana - Marija Zdunić, mag.iur.,v.r.